AN COIMISIÚN EORPACH An Bhruiséil,28.10.2021 COM(2021) 936 final 2021/0338(BUD) Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir leis an gCiste Eorpach um Choigeartú don Domhandú d’Oibrithe Iomarcacha a shlógadh tar éis iarratas ón Iodáil – EGF/2021/002 IT/Air Italy



MEABHRÁN MÍNIÚCHÁIN COMHTHÉACS AN TOGRA 1.Na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú d’Oibrithe Iomarcacha (CED), is rialacha iad a leagtar síos i Rialachán (AE) 2021/691 ó Pharlaimint na hEorpa agus ón gComhairle 28 Aibreán 2021 maidir leis an gCiste Eorpach um Choigeartú don Domhandú d’Oibrithe Iomarcacha agus lena n‑aisghairtear Rialachán (AE) Uimh. 1309/2013 (dá ngairtear feasta Rialachán CED). 2.An 15 Iúil 021, chuir an Iodáil isteach iarratas CED/2021/002 IT/Air Italy ar ranníocaíocht airgeadas ó CED de dheasca iomarcaíochtaí in Air Italy SpA san Iodáil. 3.Tar éis dó measúnú a dhéanamh ar an iarratas sin, tháinig an Coimisiún ar an gconclúid, i gcomhréir le forálacha uile an Rialacháin is infheidhme maidir le CED, gur comhlíonadh na coinníollacha maidir le ranníocaíocht airgeadais a dhámhachtain ó CED. ACHOIMRE AR AN IARRATAS Iarratas ar CED EGF/2021/002 IT/Air Italy Ballstát An Iodáil An réigiún/na réigiúin lena mbaineann (leibhéal 2 NUTS) Sardegna (ITG2) An dáta a cuireadh an t‑iarratas isteach 15 Iúil 2021 An dáta a admhaíodh go bhfuarthas an t‑iarratas 29 Iúil 2021 An dáta a iarradh faisnéis bhreise 29 Iúil 2021 An spriocdháta leis an bhfaisnéis bhreise a sholáthar 19 Lúnasa 2021 An spriocdháta leis an measúnú a chur i gcrích 29 Deireadh Fómhair 2021 An critéar idirghabhála Airteagal 4(2)(a) den Rialachán maidir le CED

An príomhfhiontar Air Italy SpA

An líon fiontar lena mbaineann 1 An earnáil a bhaineann leis an ngníomhaíocht eacnamaíoch (Rannán NACE Athbhreithniú 2) Rannán 51 (Aeriompar) An tréimhse thagartha (ceithre mhí): 1 Meán Fómhair 2020 - 1 Eanáir 2021 An líon iomarcaíochtaí le linn na tréimhse tagartha (a) 466 An líon iomarcaíochtaí roimh an tréimhse thagartha nó ina diaidh (b) 145 An líon iomlán iomarcaíochtaí (a + b) 611 An líon iomlán tairbhithe incháilithe 611 An líon iomlán tairbhithe ar a bhfuiltear ag díriú 611 An buiséad i gcomhair seirbhísí pearsantaithe (EUR) 4 376 000 An buiséad le CED a chur chun feidhme (EUR) 0 182 400 Buiséad iomlán (EUR) 4 558 400 Ranníocaíocht ó CED (85 %) (EUR) 3 874 640 MEASÚNÚ AR AN IARRATAS Nós imeachta 4.An 15 Iúil 2021, chuir an Iodáil isteach iarratas EGF/2021/002 IT/Air Italy, is é sin laistigh de 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir le CED. D'admhaigh an Coimisiún go bhfuair sé an t‑iarratas, agus an 29 Iúil 2021, d'iarr sé ar an Iodáil faisnéis bhreise a sholáthar. Soláthraíodh an fhaisnéis bhreise sin laistigh de 15 lá oibre ón tráth a iarradh í. An spriocdháta 12 lá oibre ón tráth a fuarthas an t‑iarratas comhlánaithe, tréimhse ar lena linn ba cheart don Choimisiún críoch a chur leis an measúnú ar an gcaoi a bhfuil na coinníollacha maidir le ranníocaíocht airgeadais a sholáthar á gcomhlíonadh leis an iarratas, is spriocdháta é a rachaidh in éag an 29 Deireadh Fómhair 2021. Incháilitheacht an iarratais Na fiontair agus na tairbhithe lena mbaineann 5.Baineann an t‑iarratas le 466 oibrí iomarcach a bhfuil deireadh tagtha lena ngníomhaíocht in Air Italy SpA. Bhí an fiontar sin ag obair san earnáil eacnamaíoch a aicmítear faoi rannán 51 NACE Athbhreithniú 2 (Aeriompar). Na hiomarcaíochtaí a rinne Air Italy, is iomarcaíochtaí iad atá lonnaithe i réigiún NUTS 2 de Sardegna (ITG2). Critéir idirghabhála 6.Chuir an Iodáil an t‑iarratas isteach faoi na critéir idirghabhála a leagtar amach in Airteagal 4(2)(a) den Rialachán maidir leis an gCiste Eorpach um Choigeartú don Domhandú, lena gceanglaítear go dtarlódh scor do ghníomhaíocht 200 oibrí iomarcacha ar a laghad le linn tréimhse thagartha ceithre mhí i bhfiontar atá lonnaithe i mBallstát. 7.An tréimhse thagartha sé mhí atá leis an iarratas, is tréimhse í a mhaireann ón 1 Meán Fómhair 2020 go dtí an 1 Eanáir 2021. 8.Bhí 466 oibrí iomarcacha in Air Italy le linn na tréimhse tagartha. Iomarcaíochtaí agus scor na gníomhaíochta a ríomh 9.Scor na ngníomhaíochtaí a bhain leis na hoibrithe iomarcacha ar fad le linn na tréimhse tagartha, is é dáta ónar ríomhadh é an dáta a thug an fostóir fógra i scríbhinn don údarás poiblí inniúil faoi na hiomarcaíochtaí comhchoiteanna réamh‑mheasta i gcomhréir le hAirteagal 3(1) de Threoir 98/59/CE ón gComhairle. Roimh an dáta a chríochnaigh an Coimisiún an measúnú, dheimhnigh an Iodáil gur cuireadh na 466 iomarcaíocht sin i bhfeidhm.

Tairbhithe incháilithe 10.I dteannta na n‑oibrithe a ndearnadh tagairt dóibh cheana féin, áirítear leis na tairbhithe incháilithe 145 oibrí iomarcacha ar cuireadh scor gníomhaíochta orthu roimh an tréimhse thagartha ceithre mhí nó ina diaidh sin. I gcomhréir le hAirteagal 6(b) den Rialachán maidir leis an gCiste Eorpach um Choigeartú don Domhandú (CED), is laistigh de na sé mhí roimh thús na tréimhse tagartha an 1 Meán Fómhair 2020 scoir na hoibrithe sin uile dá ngníomhaíocht agus/nó idir deireadh na tréimhse tagartha agus an lá sular glacadh an togra seo. Is féidir nasc cúisíoch soiléir a dhéanamh leis an teagmhas a chuir deireadh le gníomhaíocht na n‑oibrithe iomarcacha le linn na tréimhse tagartha. 11.Dá bhrí sin, is é 611 nduine an líon iomlán tairbhithe incháilithe. Cur síos ar na teagmhais as ar eascair an iomarcaíocht agus scor na gníomhaíochta 12.I 1963, bunaíodh Alisarda, aerlíne faoi úinéireacht phríobháideach, agus é mar aidhm aige borradh a chur faoi fhorbairt na turasóireachta i gCosta Smeralda (oirthuaisceart na Sairdíne) nach raibh ag freastal air ag an am ach seirbhísí báid. In 1991, mar chuid d’athshuíomh straitéiseach ar an margadh idirnáisiúnta, d’athraigh Alisarda a ainm go Meridiana. Sna 1990idí, tháinig méadú thart ar 10 % in aghaidh na bliana ar láimhdeachas oibriúcháin Meridiana ar an meán. In 2004, d’iompair Meridiana 3.5 milliún paisinéir agus d’oibrigh sí go díreach le Alitalia, agus AirOne ar bhealach Milan Linate-Rome Fiumicino, an bealach is mó trácht san Iodáil. In 2006, ghlac Meridiana seilbh ar Eurofly, agus chuir sé tús le próiseas lánpháirtithe a cuireadh i gcrích in 2010. Athbhrandáladh an t‑aerlíne agus tugadh Meridiana Fly air. 13.In 2013, fuair Meridiana Fly seilbh ar Air Italy, aeriompróir a bunaíodh in 2005, le haghaidh aeriompar sceidealaithe agus aeriompar cairtfhostaithe araon, idir an t‑aistear gearr, an t‑aistear meánach agus an cianaistear sa dá chás. 14.Sa bhliain 2018, cumascadh an dá chuideachta chun Air Italy nua a chruthú faoi úinéireacht AQA Holding. Chuir AQA Holding plean uaillmhianach i láthair chun raon leathan cinn scríbe san Iodáil a chumhdach, agus chun borradh a chur faoi na heitiltí idir na mór-ranna ón mol idirnáisiúnta atá ag an aerlíne in aerfort Milan Malpensa. 15.Ó bunaíodh Air Italy, tá saincheisteanna éagsúla roimhe sa tslí, na díospóidí le Alitalia mar shampla faoi bhealaí idir mórthír na hIodáile agus an tSairdín, nó an fhreagairt láidir a baineadh as American Airlines, as Delta agus as United, trí chuideachta a mheas gur bhealach é Air Italy a ligfeadh do Qatar Airways a bheith ag forbairt leis sna Stáit Aontaithe. I litir oscailte chuig an Uachtarán Trump, is éard a d’iarr na trí iompróir go gcuirfí stop leis an méadú ar na eitiltí gan stad a bhí ag Air Italy idir SAM agus an Eoraip. De bharr an iarratais sin, ba chrua d’aon chomhpháirtíocht fhéideartha nuair a bhí Air Italy ag lorg a chéad chomhaontuithe idirlíne agus a chéad chomhaontuithe códroinnte trasna an Atlantaigh. 16.Ina theannta sin, níor fhás an cabhlach chomh tapa agus a bhí ag súil leis (i mí Eanáir 2020, is 11 aerárthach, ceithre aerárthach Airbus A330 agus seacht gcinn de 737í.) a bhí sa chabhlach; agus na trí Boeing nua 737 Max a ceannaíodh, b’éigean a gcoinneáil ar an talamh mar gheall ar lochtanna slándála a bhí orthu sna timpistí tragóideacha a tharla san Indinéis agus san Aetóip. Cuid de na bealaí a tosaíodh, is gairid gur cuireadh ar ceal iad, agus bhí bealaí eile ann a fógraíodh ach nár seoladh riamh orthu. 17.In 2018, an chéad bhliain d’Air Italy i mbun oibre, bhí caillteanas luach beagnach 160 milliún ann (57 % den láimhdeachas). In 2019, ainneoin an mhéadaithe ar an láimhdeachas (thart ar EUR 330 milliún), bhí caillteanas luach EUR 230 milliún ann, i.e. 70 % den láimhdeachas. 18.EUR 200 milliún a bhí de dhíth ar Air Italy chun leanúint dá chuid oibríochtaí. Ba chosúil Qatar Airways a bheith toilteanach tuilleadh infheistíochta a dhéanamh, ach dá gceannaíodh Qatar Airways scaireanna, is iad a bheadh ar an bpríomhscairshealbhóir, agus chaillfeadh Air Italy an ceadúnas a bhí aige ina aerlíne de chuid an Aontais Eorpaigh. 19.An 11 Feabhra 2020, d’fhógair Air Italy go raibh leachtú deonach formheasta ag a chuid scairshealbhóirí mar aon le cur ar ceal na n‑oibríochtaí uile ón 25 Feabhra 2020. 20.Dhá lá tar éis d’Air Italy gach oibríocht a stopadh, chuir sé tús le nós imeachta comhchoiteann iomarcaíochta le haghaidh an luchta shaothair ina iomláine (1 453 fostaí). Bíodh sin mar atá, cuireadh an nós imeachta ar feitheamh go dtí Meán Fómhair 2020 mar gheall ar theacht i bhfeidhm don dlí foraithne lenar coisceadh oibrithe a chur ar iomarcaíocht le linn mhíonna mocha na paindéime. Cur i bhfeidhm Chreat Cáilíochta an Aontais Eorpaigh um oirchill ar athrú agus ar athstruchtúrú (QFR) 21.San iarratas a rinne an Iodáil, tá cur síos ar an gcaoi ar cuireadh san áireamh na moltaí a leagtar amach i gCreat Cáilíochta an Aontais Eorpaigh um oirchill ar athrú agus ar athstruchtúrú. Na húdaráis a bhí rannpháirteach i gcás Air Italy (Aireachtaí an tSaothair agus na mBeartas Sóisialta, an Iompair agus na Forbartha Eacnamaíche i bpáirt leis na Réigiúin lena mbaineann), d’fhéach siad le haon bhearta féideartha a shainaithint chun na hiomarcaíochtaí comhchoiteanna a sheachaint, amhail ceannaitheoir a shainaithint don chuideachta a cuireadh aoi leachtú an 11 Feabhra 2020. Toisc nárbh fhéidir iomarcaíochtaí comhchoiteanna a sheachaint in Air Italy, rinne ASPAL, na seirbhísí fostaíochta poiblí réigiúnacha, agus Regione Sardegna bearta díreacha chun na cuspóirí a moladh sa QFR maidir le hoiliúint, deimhniú agus athfhostú a bhaint amach. Shainaithin ASPAL na bearta ab iomchuí chun ath‑infhostaitheacht na n‑oibrithe a áirithiú, agus mhúin sé scileanna inaistrithe dóibh amhail scileanna TF, teangacha nó fiontraíocht. Bhí na comhpháirtithe sóisialta rannpháirteach go hiomlán i bpleanáil na mbeart. Chuir fiontair áitiúla in iúl go raibh spéis acu páirt a ghlacadh i gcleachtaí comhoiriúnaithe post a raibh iarfhostaithe Air Italy páirteach iontu. Le linn na gcruinnithe a reáchtáladh i gcomhthéacs an nós imeachta chomhiomláin iomarcaíochta, d’iarr na ceardchumainn ar Air Italy an scéim speisialta um lánpháirtiú pá a iarraidh chun an tionchar sóisialta a bheadh ag a cinneadh deiridh a chur le gníomhaíochtaí a mhaolú, agus san am céanna tacaíocht a thabhairt d’athlonnú na n‑oibrithe iomarcacha trí na dianseirbhísí cúnaimh athlonnaithe atá nasctha leis an scéim um lánpháirtiú pá. Tugadh an scéim lánpháirtithe pá agus na seirbhísí gaolmhara cúnaimh athlonnaithe do gach oibrí iomarcach. 22.Maidir leis na gníomhaíochtaí a rinneadh chun cabhrú le hoibrithe iomarcacha, tá tuairisc tugtha ag an Iodáil go bhfuil an beart ‘faisnéis ghinearálta agus gairmthreoir’ curtha chun feidhme cheana féin. Bhí daichead oibrí ann a roghnaigh conair na féinfhostaíochta. Mar rannchuidiú leis na bearta a bhí curtha chun feidhme ag Regione Sardegna, thug Air Italy tacaíocht (lena n‑áirítear scrúduithe leighis) d’athnuachan na gceadúnas go dtí an 30 Meitheamh 2021. I mBealtaine 2021, tionóladh roinnt seisiún oiliúna, amhail Tacaíocht Saoil Bhunúsach agus Dífhibriliú, nó Oiliúint Rialta le haghaidh Píolótaí. An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta, sin agus ar an bhfostaíocht 23.Mar thoradh ar ghéarchéim na paindéime, tá meath mór tagtha ar mhargadh saothair na Sairdíne, margadh saothair nach bhfuil ach beag mar gheall gur oileán é i bhfad ón mórthír. 24.In 2020, tháinig laghdú mór ar líon na ndaoine a bhí fostaithe, líon a bhí faoi bhiseach le linn na tréimhse 2018-19. De réir shuirbhé Institiúid Náisiúnta Staidrimh na hIodáile (ISTAT) ar an bhfórsa saothair, is meath é (-4,6 %) a bhí 2.6 pointe céatadáin (pc) níos airde ná an meán san Iodáil féin ina hiomláine (-2,0 %).

25.In 2020, is diúltach an difríocht a bhí idir cruthú na bpost agus scriosadh na bpost (-6 000 post). Sin caillteanas 2,6 post iomlán in aghaidh an 100 fostaí. Is iad na seirbhísí turasóireachta, siamsaíochta agus fóillíochta, mar aon le seirbhísí lastais mhuirí (an trasloingsiú den chuid is mó) is mó a chuir leis an meath, áit ar tháinig earnáil na tógála chun cinn go maith. Tháinig laghdú 3.1 pointe céatadáin go 60.3 % ar an ráta gníomhaíochta le hais 2019. 26.I rith an chéad leath de 2020, tháinig laghdú 20 % nach mór ar na huaireanta a oibríodh sa tSairdín le hais na tréimhse céanna in 2019. A bhuí leis an úsáid fhorleathan a baineadh as scéimeanna oibre gearr-ama, sin agus as an dlí foraithne dá dtagraítear i mír 20, ní hí an dífhostaíocht an toradh a bhí ar an laghdú i líon na n‑uaireanta an chloig a oibríodh. 27.Ní hamháin go ndeachaigh geilleagar na Sairdíne ar gcúl mar gheall ar thionchar diúltach na hiomarcaíochta in Air Italy, ach mar gheall ar an iomarcaíocht in Porto Canale freisin, rud atá faoi réir iarratas eile ar CED. I gcomhthéacs na fostaíochta go ginearálta, agus ós leochaileach do chúrsaí aeriompair fós, beidh tacaíocht bhreise de dhíth ar na hoibrithe iomarcacha as Air Italy chun saincheisteanna an mhargaidh shaothair bhig sa tSairdín a shárú, agus chun poist nua a fháil. Na tairbhithe ar a bhfuiltear ag díriú agus na bearta atá beartaithe Na tairbhithe ar a bhfuiltear ag díriú 28.Meastar gur 611 is líon do na hoibrithe iomarcacha a ghlacfaidh páirt sna bearta. Is mar seo a leanas atá an miondealú a rinneadh ar na hoibrithe sin de réir gnéis, aoisghrúpa, agus an leibhéil oideachais atá acu: Catagóir An líon tairbhithe a bhfuil coinne leo Inscne: Fir: 317 (51,89 %) Mná: 294 (48,11 %) Neamh‑dhénártha 0 (0,0 %) Aoisghrúpa: Faoi bhun 30 bliain: 0 (0,0 %) 30-54 bliana: 423 (69,23 %) Os cionn 54 bliana: 188 (30,77 %) Leibhéal oideachais Meánoideachas íochtarach nó níos lú 6 (1,0 %) Oideachas ard‑mheánscolaíochta nó iar-mheánscolaíochta 570 (93,3 %) An t‑oideachas treasach 35 (5,7 %) Bearta atá beartaithe 29.Seo a leanas na bearta atá i gceist leis na seirbhísí pearsantaithe a sholáthrófar do na oibrithe iomarcacha: –Faisnéis ghinearálta agus gairmthreoir: Cuirtear gairmthreoir ar fáil do na hoibrithe go léir (lena n‑áirítear próifíliú), ach a mbíonn faisnéis ghinearálta faighte acu faoi na bearta atá ar fáil. Is chun próiseas feasachta pearsanta a chothú a ceapadh an próifíliú, próiseas arb é is aidhm dó réimsí spéise agus scileanna a shainaithint, mar aon le réimsí cumas agus inniúlachtaí, sin agus réimsí a bhfuil feabhas le déanamh iontu. Is é toradh a bheidh ar an bpróiseas sin bealach pearsantaithe a bheith ag an oibrí chun fostaíocht a fháil arís. –Cúnamh chun post a chuardach, lena n‑áirítear deiseanna fostaíochta a chuardach go gníomhach go háitiúil agus go réigiúnach, mar aon le comhoiriúnú post. –Oiliúint. Ionas nach ndéanfar íosghrádú ar phróifíl gairmiúil na bpíolótaí, na bhfreastalaithe eitilte agus theicneoirí cothabhála na n‑aerárthaí, leanfaidh siadsan an oiliúint is gá chun a gceadúnas a choinneáil. Na hoibrithe a chuirtear ar an ngearrliosta le haghaidh tairiscint poist tar éis meaitseáil poist, is oibrithe iad a gcuirfear oiliúint orthu chun déileáil le haon ghanntanas scileanna a aithneoidh an fostóir féideartha. Is do na grúpaí oibrithe is leochailí a thabharfar tús áite, go háirithe dóibh siúd atá os cionn 55 bliana d’aois. Le linn na hoiliúna, is ar an ngeilleagar glas agus ar an ngeilleagar gorm a bheifear ag díriú, ar sheirbhísí pearsanta, ar shláinte agus ar sheirbhísí sóisialta, ar chur chun cinn na hoidhreachta cultúrtha agus ar ghníomhaíochtaí cultúrtha. Cuid den tairiscint is ea an oiliúint i scileanna digiteacha (suas le 90 uair an chloig) agus sna cáilíochtaí gairmiúla atá san áireamh sna catalóga náisiúnta nó réigiúnacha. –Tacaíocht chun gnólacht a chur ar bun: Oibrithe ar suim leo a bheith féinfhostaithe, tabharfar seisiúin teagaisc grúpa/aonair dóibh, seisiúin ina bhféadfaí pleanáil agus staidéir féidearthachta a chumhdach, nó pleananna gnó a ullmhú, deiseanna maoinithe a aithint, etc. Beidh an uirlis le haghaidh scileanna fiontraíochta ‘WeRentrepreneur' ar fáil dóibh. –Ranníocaíocht do ghnólachtaí nuathionscanta. Tairbhithe a thosóidh gnólacht nó gníomhaíocht go féinfhostaithe, gheobhaidh siad ranníocaíocht suas go EUR 22 000 an tairbhí, le híoc as cuid de na costais chun iad féin a shocrú. –Dreasachtaí agus ranníocaíocht i dtreo costais shonracha: (1) Dreasachtaí fruilithe. Fiontair atá ag earcú oibrithe de chuid Air Italy, tabharfar EUR 3 500 dóibh le haghaidh conradh buan lánaimseartha agus EUR 1 500 le haghaidh conarthaí ar théarma seasta (2) Aisíoc na gcostas soghluaisteachta. Chun tacú le soghluaisteacht gheografach na n‑oibrithe i gcás athfhostaíochta i bhfiontar atá suite i réigiún eile, nó 200 km nó níos os a chionn sin ó áit chónaithe an oibrí, foráiltear go ndéanfar na costais aistrithe a chúiteamh leo. (3) Ranníocaíocht leis na costais lóistín agus taistil a thabhaítear le linn don oibrí a bheith ag glacadh páirte in oiliúint ceadúnúcháin. (4) Liúntas cuardaigh poist. Gheobhaidh na hoibrithe liúntas is cothrom a luach le lá amháin de liúntas cothabhála ‘CIGS’na hIodáile in aghaidh gach lá dá chuid rannpháirtíochta. 30.Is éard a beartaíodh na Bearta a bheith i gcomhréir le Straitéis Náisiúnta na hIodáile don Fhorbairt Inbhuanaithe (SNSvS). An oiliúint sna scileanna digiteacha (oiliúint ghinearálta TF ar an meánleibhéal, slándáil TF agus an gréasán), is oiliúint í a dhéanann freastal ar scaipeadh na scileanna a theastaíonn sa ré dhigiteach thionsclaíoch agus i ngeilleagar atá tíosach ar acmhainní, i gcomhréir le hAirteagal 7.2 den Rialachán maidir le CED. 31.Is ionann pacáiste comhordaithe na seirbhísí pearsanaithe atá beartaithe, agus bearta gníomhacha maidir leis an margadh saothair laistigh de na bearta incháilithe a leagtar amach in Airteagal 7 den Rialachán maidir le CED. Na seirbhísí atá á mbeartú, ní seirbhísí iad a chuirfear in ionad bearta éighníomhacha cosanta sóisialta. 32.Sholáthair an Iodáil an fhaisnéis a theastaíonn maidir le bearta atá éigeantach don fhiontar lena mbaineann de bhua an dlí náisiúnta nó de bhun comhaontuithe comhchoiteanna. Dheimhnigh sí nach dtiocfadh ranníocaíocht airgeadais ó CED in ionad na mbeart sin. Buiséad measta 33.Is é EUR 4 558 400 luach na gcostas measta ina n‑iomláine, costais a chuimsíonn caiteachas EUR 4 376 000 ar sheirbhísí pearsantaithe agus caiteachas EUR 182 400 ar ghníomhaíochtaí ullmhúcháin, bainistíochta, faisnéise agus poiblíochta, mar aon le gníomhaíochtaí rialaithe agus tuairiscithe.

34.Is é EUR 3 874 640 (85 % de na costais iomlána) an ranníocaíocht airgeadais iomlán a iarradh ó CED. 35.Is é Regione Sardegna a sholáthraíonn an réamh‑mhaoiniú agus an cómhaoiniú náisiúnta. Bearta An líon measta rannpháirtithe An costas measta in aghaidh an rannpháirtí

(EUR) Costais mheasta iomlána (EUR) Seirbhísí pearsantaithe (bearta faoi Airteagal 7(2)(a) den Rialachán maidir le CED) Faisnéis ghinearálta agus gairmthreoir:

(Presa in carico e orientamento) 611 327 200 000 Cúnamh chun post a chuardach

(Assistenza alla ricerca e servizi di accompagnamento al lavoro) 569 439 250 000 Oiliúint

(Formazione e riqualificazione professionale. Dearbhán formativo specialistico) 611 2455 1 500 000 Tacaíocht chun gnólacht a chur ar bun

(Assistenza all’autoimprenditorialità) 42 500 21 000 Ranníocaíocht do ghnólachtaí nuathionscanta

(Bonus per la creazione di un'impresa) 42 20 952 880 000 Fo-iomlán (a): An céatadán den phacáiste de sheirbhísí pearsantaithe – 2 851 000 (65,15 %) Liúntais agus dreasachtaí (bearta faoi Airteagal 7(2)(b) den Rialachán maidir le CED) Sochair a ghabhann leis an bhfriliú

(Incentivo all’assunzione) 400 2 500 1 000 000 Aisíoc costas soghluaisteachta

(Bonus per la mobilità territoriale) 100 1 500 150 000 Lóistín agus taisteal le linn na hoiliúna

(Contributo per le spese di formazione: viaggi e pernottamenti) 221 339 75 000 Liúntas cuardaigh poist

(Indennità CIGS) 611 491 300 000 Fo-iomlán (b): An céatadán den phacáiste de sheirbhísí pearsantaithe: – 1 525 000 (34,85 %) BeartaAirteagal 7(5) den Rialachán maidir le CED 1. Gníomhaíochtaí ullmhúcháin – 65 000 2. Bainistíocht – 60 000 3. Faisnéis agus poiblíocht – 8 000 4. Rialú agus tuairisciú – 49 400 Fo-iomlán (c): An céatadán de na costais iomlána: – 182 400 (4,00 %) Costais iomlána (a + b + c): – 4 558 400 Ranníocaíocht ó CED (85% de na costais iomlána) – 3 874 640 36.Costais na mbeart atá sainaithnithe sa tábla thuas mar bhearta faoi Airteagal 7(2)(b) den Rialachán maidir le CED, ní mó iad ná 35 % de na costais iomlána don phacáiste comhordaithe de sheirbhísí pearsantaithe. Dheimhnigh an Iodáil go ngabhann coinníoll leis na bearta sin, eadhon nach mór do na tairbhithe ar a bhfuiltear ag díriú a bheith rannpháirteach go gníomhach i ngníomhaíochtaí cuardaigh poist nó i ngníomhaíochtaí oiliúna. 37.Dheimhnigh an Iodáil nach rachadh costais na n‑infheistíochtaí le haghaidh féinfhostaíochta, gnólachtaí nuathionscanta agus táthcheangail ag fostaithe thar EUR 22 000 in aghaidh an tairbhí. Tréimhse incháilitheachta caiteachais 38.An 4 Samhain 2020, thosaigh an Iodáil ag soláthar na seirbhísí pearsantaithe do na tairbhithe ar a bhfuiltear ag díriú. Dá bhrí sin, an caiteachas ar na bearta, is caiteachas a bheidh é incháilithe le haghaidh ranníocaíocht airgeadais ó CED ón 4 Samhain 2020 go dtí 24 mí tar éis an dáta a thiocfaidh an Cinneadh Maoinithe i bhfeidhm. 39.An 4 Samhain 2020, thosaigh an Iodáil ag tabhú an chaiteachais riaracháin chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 4 Samhain 2020 go ceann 31 mhí tar éis an dáta a thiocfaidh an Cinneadh Maoinithe i bhfeidhm. Comhlántacht maidir le gníomhaíochtaí atá á maoiniú ó chistí náisiúnta nó ó chistí an Aontais 40.Maidir leis na bearta thuas atá ag fáil ranníocaíocht airgeadais ó CED, dheimhnigh an Bheilg nach bhfaighidís ranníocaíochtaí airgeadais ó ionstraimí airgeadais eile de chuid an Aontais chomh maith. 41.Leis an bpacáiste comhordaithe de sheirbhísí pearsantaithe, comhlánaítear bearta atá á maoiniú ag cistí náisiúnta eile nó ag cistí eile de chuid an Aontais, amhail an tseirbhís cúnaimh athlonnaithe atá nasctha leis an scéim um chomhtháthú pá, nó an tacaíocht a thugann Air Italy d’athnuachan na gceadúnas. Dul i gcomhairle leis na tairbhithe ar a bhfuiltear ag díriú, nó lena gcuid ionadaithe, nó leis na comhpháirtithe sóisialta agus le húdaráis áitiúla agus réigiúnacha 42.An 6 Samhain 2020, bhuail an Regione Sardegna agus ASPAL i bhfíschomhdháil le hAir Italy agus leis na ceardchumainn ábhartha chun plé a dhéanamh ar an bpacáiste beart atá beartaithe chun ath‑imlonnú na n‑oibrithe iomarcacha as Air Italy a chur chun cinn. Córais bhainistíochta agus rialaithe 43.Tá tuairisc san iarratas ar an gcóras bainistíochta agus rialaithe lena sonraítear freagrachtaí na gcomhlachtaí lena mbaineann. Chuir an Iodáil in iúl don Choimisiún go mbeidh an ranníocaíocht airgeadais á bainistiú ag Agenzia Nazionale per le Politiche Attive del Lavoro (ANPAL) mar a leanas: Gníomhóidh ANPAL—Divisione IV ina údarás bainistíochta, agus is é ANPAL—Divisione IV a bheidh ina údarás deimhniúcháin. Is ina údarás iniúchóireachta Beidh Ministero del Lavoro e delle Politiche Sociali-MLPS-Rúnaí Ginearálta ag feidhmiú. Is éard a bheidh in ASPAL comhlacht idirmheánach an údaráis bhainistíochta. Na gealltanais a thug an Ballstát lena mbaineann 44.Chuir an Iodáil na dearbhuithe uile ar fáil a bhfuil gá leo maidir leis na nithe seo a leanas: –cloífear leis na prionsabail um chóir chomhionann agus neamh‑idirdhealú sa rochtain ar na bearta atá beartaithe agus i gcur chun feidhme na ngníomhaíochtaí sin, –comhlíonadh na ceanglais a leagtar síos sa dlí náisiúnta agus i ndlí an Aontais maidir le hiomarcaíochtaí comhchoiteanna, –beidh cosc ar aon mhaoiniú dúbailte,

–cloífidh an ranníocaíocht airgeadais ó CED le rialacha nós imeachta, sin agus le rialacha ábhartha an Aontais maidir le státchabhair. IMPLEACHTAÍ BUISÉADACHA Togra buiséadach 45.Ní rachaidh CED thar uasmhéid bliantúil EUR 186 milliún (praghsanna 2018), faoi mar a leagtar síos in Airteagal 8 de Rialachán (AE, Euratom) Uimh. 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil le haghaidh na mblianta 20212027. 46.Tar éis dó an t‑iarratas a scrúdú i dtaca leis na coinníollacha a leagtar amach in Airteagal 13(1) agus (2) den Rialachán maidir leis an gCiste Eorpach um Choigeartú don Domhandú, agus tar éis dó an líon tairbhithe ar a bhfuiltear ag díriú, na bearta atá beartaithe agus na costais mheasta a chur san áireamh, tá sé beartaithe ag an gCoimisiún EUR 1 874 640 a shlógadh as CED, sin 85 % de chostais iomlána na mbeart atá beartaithe, chun ranníocaíocht airgeadais a sholáthar don iarratas. 47.Maidir le CED a shlógadh, is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe, faoi mar a leagtar síos i bpointe 9 den Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le smacht buiséadach, comhar i gcúrsaí buiséadacha agus bainistiú fónta an airgeadais, mar aon le hacmhainní dílse nua, lena n‑áirítear treochlár maidir le hacmhainní dílse nua a thabhairt isteach. Gníomhartha gaolmhara 48.An tráth céanna a thíolacfaidh sé an togra seo le cinneadh CED a shlógadh, déanfaidh an Coimisiún togra a thíolacadh do Pharlaimint na hEorpa agus don Chomhairle le EUR 3 874 640 a aistriú chuig an líne bhuiséadach iomchuí. 49.An tráth céanna a ghlac sé an togra seo le cinneadh CED a shlógadh, ghlac an Coimisiún cinneadh maidir le ranníocaíocht airgeadais arb ionann é agus cinneadh maoiniúcháin de réir bhrí Airteagal 110 den Rialachán Airgeadais. Tiocfaidh an cinneadh airgeadais sin i bhfeidhm ar an dáta a fhaigheann an Coimisiún fógra faoi fhormheas an aistrithe bhuiséadaigh a dhéanfaidh Parlaimint na hEorpa agus an Chomhairle. 2021/0338 (BUD) Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir leis an gCiste Eorpach um Choigeartú don Domhandú d’Oibrithe Iomarcacha a shlógadh tar éis iarratas ón Iodáil – EGF/2021/002 IT/Air Italy TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, Ag féachaint do Rialachán (AE) Uimh. 2021/691 ó Pharlaimint na hEorpa agus ón gComhairle an 28 Aibreán 2021 maidir leis an gCiste Eorpach um Choigeartú don Domhandú d’Oibrithe Iomarcacha (CED) agus lena n‑aisghairtear Rialachán (AE) Uimh. 1309/2013, agus go háirithe Airteagal 15(1) de, Ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le smacht buiséadach, an comhar i gcúrsaí buiséadacha agus bainistiú fónta an airgeadais, mar aon le hacmhainní dílse nua, lena n‑áirítear treochlár maidir le hacmhainní dílse nua a thabhairt isteach, agus go háirithe pointe 9 de, Ag féachaint don togra ón gCoimisiún Eorpach, De bharr an mhéid seo a leanas: (1)Is éard is aidhm don Chiste Eorpach um Choigeartú don Domhandú d’Oibrithe Iomarcacha (CED) dlúthpháirtíocht a léiriú agus fostaíocht inmharthana chuibhiúil a chur chun cinn san Aontas trí thacaíocht a thabhairt d’oibrithe iomarcacha agus do dhaoine féinfhostaithe ar tháinig deireadh lena gcuid gníomhaíochta i gcás mórtheagmhais athstruchtúraithe, agus trí chuidiú leo fostaíocht inmharthana chuibhiúil a aimsiú arís a thúisce is féidir.